Spesiale DStv-kanaal vir Oscar Pistorius-moordverhoor | Maroela Media
Pistorius se moordverhoor begin op 3 Maart. Hy word daarvan verdink dat hy sy meisie, die model Reeva Steenkamp, op Valentynsdag verlede jaar, in die badkamer van sy huis in die ooste van Pretoria doodgeskiet het. Pistorius voer aan hy het haar vir 'n inbreker aangesien.
Die kanaal sal op 2 Maart beskikbaar wees op kanaal 199. Die kanaal staan bekend as The Oscar Pistorius Trial: A Carte Blanche Channel en dit gaan ook eksklusiewe dokumentêre en in-diepte analise van kenners uitsaai. Die vervaardigers van Carte Blanche behartig die kanaal. Dit is die eerste keer wat MultiChoice 'n spesiale kanaal skep vir 'n groot nuusgebeurtenis.
"Die spesiale kanaal sal in-diepte dekking oor die verhoor en 'n verskeidenheid van ander inhoud daaroor aan ons kykers verskaf, met sosialemedia-integrasie," het Aletta Alberts, MultiChoice se hoof van inhoud, gesê.
Pistorius se moordverhoor gaan na verwagting tot 20 Maart voortduur. Die regter sal nader aan die tyd bekend maak of enige regstreekse uitsendings tydens die verhoor mag plaasvind.
Die kanaal gaan slegs vir DStv Premium-, Extra- en Compact-kliënte beskikbaar wees.
Hoekom ? Hy het net 1 persoon vermoedelik vermoor .. ?? is dit nou geld maak storie of net pure opswepery of sensasie soek ??? As hulle dit doen hoekom nie oor elke persoon wat moord pleeg nie ?? Aikona dis nie 'n sirkus nie en uiters onregverdig ,, maar ja mense soek sensasie en kan mos nie leef sonder drama nie ..
Wel ek is een van die mense wat dit sal kyk. Ek vind die saak baie intersant en sal daarvan hou om alles teweet wat tewete is. Dieselfde met Die Griekwas Stad Moorde, sal nogals daarvan hou om dit ook so tevolg. Almal het hul eie menings en is geregtig om hul menings telig. As jy nie belangstel nie, het jy nie nodig om daarna tekyk nie. Dit is tog net een kanaal, anders as Mandela se dood kon jy niks anders kyk sonder om sy gesig tesien nie.